b'\n_START_ARTICLE_\nNefroida\n_START_SECTION_\nKartezi\xc4\x8dna oblika ena\xc4\x8dbe\n_START_PARAGRAPH_\nV kartezi\xc4\x8dnem koordinatnem sistemu je ena\xc4\x8dba nefroide (x^2+y^2-4a^2)^3=108a^4y^2.\n_START_SECTION_\nNefroida kot kavstika kro\xc5\xbenice\n_START_PARAGRAPH_\nNefroido lahko imamo za kavstiko kro\xc5\xbenice za vzporedne \xc5\xbearke. To lahko tudi povemo, da odbiti vzporedni \xc5\xbearki tvorijo ovojnico nefroide.\n_START_SECTION_\nNefroida kot ovojnica kro\xc5\xbenic\n_START_PARAGRAPH_\nNefroida se lahko kreira kot ovojnica kro\xc5\xbenic. To naredimo na naslednji na\xc4\x8din: pri\xc4\x8dnemo z osnovno kro\xc5\xbenico (modra). Nato izberemo to\xc4\x8dko na tej kro\xc5\xbenici (rde\xc4\x8da to\xc4\x8dka). S to to\xc4\x8dko kot sredi\xc5\xa1\xc4\x8dem, nari\xc5\xa1emo kro\xc5\xbenico (rde\xc4\x8de) tako, da je tangenta na os-y. \xc4\x8ce nari\xc5\xa1emo ve\xc4\x8dje \xc5\xa1tevilo kro\xc5\xbenic, dobimo nefroido.\n_START_SECTION_\nNefroida kot ovojnica premic\n_START_PARAGRAPH_\nNefroido lahko kreiramo tudi kot ovojnico premic. Postopek je naslednji: Pri\xc4\x8dnemo s kro\xc5\xbenico, ki ima polmer  a \\,. Za razli\xc4\x8dne vrednosti  t \\, pove\xc5\xbeemo to\xc4\x8dke, ki so na  t \\, in  3t \\, stopinjah okoli po kro\xc5\xbenici (to pomeni, da pove\xc5\xbeemo to\xc4\x8dke ( a\\cos t,  a\\sin t)  s to\xc4\x8dkami ( a\\cos 3t, a\\sin 3t) . Premice, ki jih dobimo, tvorijo ovojnico nefroide.\n_START_SECTION_\nNefroida kot epicikloida z dvema konicama\n_START_PARAGRAPH_\nNefroida je tudi epicikloida z dvema vrhovoma (konicama).\n_START_SECTION_\nEvoluta nefroide\n_START_PARAGRAPH_\nEvoluta nefroide je druga za polovico manj\xc5\xa1a nefroida, ki pa je zavrtena za 90\xc2\xb0. Originalna nefroida se vidi kot, da je ovojnica pritisnjenih kro\xc5\xbenic\n_START_SECTION_\nInvoluta nefroide\n_START_PARAGRAPH_\nKer je evoluta nefroide druga nefroida, je tudi involuta nefroide druga nefroida.'